Szerzői Jogvédő Hivatal Hajnóczy Péternek
Szerzői Jogvédő Hivatal, levél, HP00282
Szerzői Jogvédő Hivatal, letter, HP00282
Tisztelt Hajnóczy Elvtárs, Hivatkozással korábbi levelezésünkre, valamint telefonbeszélgetésünkre ez úton [!] is leszögezzük, hogy fenti antológiában [Fiatal magyar elbeszélők antológiája – NDK-beli kiadás] egyik novellája sem fog megjelenni, miután Ön és az Aufbau-Verlag között semmiféle megállapodás nem jött létre. "Az erdővel világító ember" c. novellájának leközléséhez annak idején Ön nem járult hozzá, a javasolt "Temetés" c. írását viszont az Aufbau-Verlag nem találta alkalmasnak az antológia számára. Fentiek szíves tudomásulvételét kérve maradunk tisztelettel: Dr. Lőrincz Ernő főosztályvezető h.
A Szerzői Jogvédő Hivatal levele egy példányban Hajnóczy Péternek. Tárgy: Fiatal magyar elbeszélők antológiája – NDK-beli kiadás. Boríték nem maradt fenn. A levél szövege alatt Hajnóczy Péter sárga és piros filctollal írt kéziratos feljegyzései olvashatók.